Siân Phillips

Jane Elizabeth Ailwên Phillips, bedre kjent som Siân Phillips, (født 1934) er en britisk skuespiller.

 Biografi 
Phillips ble født i Betws i Ammanford i Wales som datteren av Sally (pikenavn Thomas), en lærer, og David Phillips, jernverksarbeider som ble politimann.BBC – South West Wales – Hall of FameSian Phillips Biography (1934 Hun snakker walisisk og i det første bindet av selvbiografien Private Faces nevner hun at hun snakket kun walisisk i det meste av sin barndom og lærte seg engelsk ved å høre på radio.Contemporary Authors Online, Gale, 2008 I en alder av elleve år opptrådte hun på BBCs walisiske radiosendinger.

Phillips har laget mange filmer og TV-programmer, men er kjent for sin rolle som Livia i BBCs utgave av Robert Graves' roman Jeg, Claudius (1976) og for mange opptredener i den opprinnelige oppsetningen av Call My Bluff. Hun spilte også mot Peter O'Toole og Richard Burton i Becket (1964); som Ursula Mossbank i musikalfilmen Goodbye, Mr. Chips (1969), igjen mot Peter O'Toole; enda en gang mot O'Toole i Murphy's War (1971); som Emmeline Pankhurst i miniserien for fjernsyn Shoulder to Shoulder (1974); som Ann, den utro hustruen til Alec Guinness’ figur George Smiley i BBCs spiondrama Tinker, Tailor, Soldier, Spy (1979), og Smiley's People (1982), etter John le Carrés romaner med samme titler; i Nijinsky (1980); og som dronning Cassiopeia i Clash of the Titans (1981). En annen populær rolle var som prestemoderen Gaius Helen Mohiam i David Lynchs Dune (1984). Hennes nyeste film er The Gigolos (2006) av Richard Bracewell, hvor hun spilte Lady James. I 2020 opptrådte hun i den britiske julefilmen A Christmas Carol. 

 Privatliv 
Phillips giftet seg med Peter O'Toole og de fikk to døtre, Patricia and Kate (født 1961). De ble siden skilt. Hun skrev om denne stormfulle perioden av sitt liv i det andre bindet av sin selvbiografi, Public Places. Hun giftet seg senere med den britiske skuespilleren Robin Sachs, som hun ble skilt fra i 1991.

Hun har i lang til vært støttespiller for Bird College of Dance, Music & Theatre Performance, som ligger i Sidcup i Kent.

 Utmerkelser 
Phillips ble i nyttårslisten for 2016 forfremmet til kommandørdame av Order of the British Empire.New Year's Honours 2016 , gov.uk. Lest 31. desember 2015. Hun ble dermed opphøyd i ridderstanden og fikk rett til å føre tittelen dame foran sitt navn.

 Referanser 

 Eksterne lenker 


Kategori:Walisiske skuespillere
Kategori:BAFTA-vinnere
Kategori:Order of the British Empire (KBE/DBE)
Kategori:Personer fra Carmarthenshire
Kategori:Skuespillere innen dataspill